Zheng Long. Zheng Long () (1988-yil 15-aprelda tugʻilgan) — xitoylik futbolchi, hozirda Xitoyning Birinchi ligasida „Qingdao Hainiu“ jamoasida oʻynaydi. Xalqaro maydonda Xitoy terma jamoasi sharafini himoya qiladi. Klubdagi faoliyati. Zheng Long futbolchilik faoliyatini 2006-yilda Qingdao Jonun yoshlar akademiyasini tamomlagandan keyin boshlagan. 2007-yilgi mavsum davomida u oʻzini jamoaning asosiy oʻyinchisi sifatida koʻrsatgan ammo 2008-yilgi mavsumda Zheng oʻzini iqtidorli chap qanot himoyachisi va 27 oʻyinda beshta gol urgan jarima zarbalari boʻyicha mutaxassis sifatida namoyon etgan. 2013-yilning 19-iyulida Zheng 2013-yilning 31-dekabriga qadar Xitoy Superligasi vakili „ Guangzhou Evergrand“ jamoasiga ijaraga berilgan. U klubdagi debyutini 2013-yilning 31-iyulida Beijing Guoan klubiga qarshi o‘yinda (3:0) o‘tkazgan. Zheng 2014-yilgi mavsumda o'zining jamoasi Qingdao yuqori ligadan quyi ligaga tushib ketganidan keyin Guangzhou bilan doimiy ravishda shartnoma imzolab klubga o'tgan. 2014-yilgi mavsumda oyogʻidagi ogʻir jarohat tufayli birorta ham oʻyinda maydonga tushmagan. 2019-yilning 26-fevralida Zheng 2019-yilgi mavsum uchun „Dalian Professional“ jamoasiga ijaraga berilgan. 2019-yil 31-iyulda Zheng klubga doimiy ravishda oʻtgan. Xalqaro faoliyati. Zheng Xitoy terma jamoasidagi debyutini 2009-yilning 18-iyulida Falastinga qarshi oʻyinda (3:1) oʻtkazgan. U milliy terma jamoadagi ilk golini 2009-yilning 8-noyabrida Quvaytga qarshi oʻyinda (2:2) kiritgan. Yutuqlar. Klub. Guangzhou Evergrand